2019 Rhif 497 (Cy. 114)
Iechyd Planhigion, Cymru
Rheoliadau Iechyd Planhigion (Ffioedd) (Coedwigaeth) (Cymru) 2019
Gwnaed 5 Mawrth 2019
Gosodwyd gerbron Cynulliad Cenedlaethol Cymru 7 Mawrth 2019
Yn dod i rym 28 Mawrth 2019

Mae Gweinidogion Cymru wedi eu dynodi at ddibenion adran 2(2) o Ddeddf y Cymunedau Ewropeaidd 1972 mewn perthynas â pholisi amaethyddol cyffredin yr Undeb Ewropeaidd ac yn gwneud y Rheoliadau hyn drwy arfer y pwerau a roddir iddynt gan yr adran honno.
O.S. 2010/2690. O dan adran 1(2) o Ddeddf Iechyd Planhigion 1967 (p. 8), fel y’i diwygiwyd gan erthygl 4(1) o Orchymyn Corff Adnoddau Naturiol Cymru (Swyddogaethau) 2013 (O.S. 2013/755), a pharagraff 43 o Atodlen 2 iddo, Gweinidogion Cymru yw’r awdurdod cymwys ar gyfer Cymru o ran gwarchod coed fforestydd a phren rhag ymosodiadau gan blâu.
1972 p. 68: diwygiwyd adran 2(2) gan adran 27(1)(a) o Ddeddf Diwygio Deddfwriaethol a Rheoleiddiol 2006 (p. 51) a chan Ran 1 o Ddeddf yr Undeb Ewropeaidd (Diwygio) 2008 (p. 7).